તે દિ’ મુળીમાં બ્રહ્માનંદસ્વામી શિખબંધ મંદિર બંધાવીને સૌને રાજીના રેડ કર્યા હતા. બ્રહ્માનંદસ્વામીનું પુર્વાશ્વીમનું નામ લાડુદાનજી ગિરિરાજ આબુની તળેટીમાં આવેલ ડુંગરપુરુના ખાણ ગામમાં એમનો જન્મ મોટા થયા મા શારદા એની જીભને ટેરવી બેઠા પિતા શંભુદાનજી શિરોહીના રાજકવિ એક દિવસ પુત્ર લાડુદાનજીને રાજદરબારમાં લઇ ગયા કિશોરવયના લાડુદાનજીએ દુહા – છંદની એવી તો રજુઆત કરી કે રાજી રાજી થઇ રૂડા રાજવીએ કહ્યું કે લાડુદાનજીને ડીંગળ – પીંગળનું ભણવા કચ્છ મોકલો માતા-પિતાનું મન પુત્રને આંખથી અષ્ઠિ કરવાનું ન માન્યું. પણ કિરતારે જેના લલાટમાં શ્રીહરિના ચરણ સેવીને ગુણગાન ગાવાની ટાંક ત્રોફી હતી એવા લાડુદાનજીને કચ્છથી મહેમાન તરીકે આવેલા ભૂદેવ પોતાની ભેળા લઇ ગયાં.